kardosdrur/scandi-wiki huggingface dataset:
Fortolkningsfællesskab

Fortolkningsfællesskaber (en. Interpretive communities) er et teoretisk begreb, der anvendes inden for den litteraturvidenskabelige tilgang kendt som receptionsæstetikken, der på engelsk ofte går under betegnelsen reader-response criticism. Det er blandt andet blevet anvendt 1976 af den amerikanske litteraturkritiker Stanley Fish. Idéen er, at en tekst ikke giver mening uden for et fællesskab, der har et sæt af fælles kulturelle normer: "teksten bidrager med ordene, fællesskabet med meningen". Den kulturelle sammenhæng inkluderer ofte forfatterens hensigt, men er dog ikke begrænset hertil. Ifølge Fish fortolker man tekster, fordi man er en del af et fortolkende fællesskab, som giver en særlig måde at læse en tekst på. Han hævder, at man ikke kan vide om en person er en del af et specifikt fortolkende fællesskab eller ej, fordi enhver kommunikation om en sådan afklaring selv skulle fortolkes. Og det betyder, at fordi det er svært eller umuligt at undslippe netop dét fortolkende fællesskab man er en del af, er det også svært at bestemme dets grænser. Ideen har været meget indflydelsesrig inden for læserorienteret litteraturteori, selv om den også har været meget kontroversiel. Fishs opfattelse har ofte været fortolket som værende relativistisk: "ord har ingen betydning," skønt det ikke er hvad Fish mener. Tværtimod er han en varm fortaler for sine egne læsninger af forskellige tekster. Han vil snarere påpege at læsning af tekster er kulturelt betinget eller konstrueret.

Litteratur 
 Fish, Stanley (1980) Is There a Text in This Class? Cambridge: Harvard.

Eksterne henvisninger 
 Passage om "The act of recognizing literature" fra Is There a Text in This Class? (Google Books)
 Opslag  "Stanley Fish" i Den Store Danske, DSD
 "Tekstbegreber og læserpositioner i de læserorienterede litteraturteorier"  af Rasmus Fink Lorentzen med pdf-fil, inkl. litteraturliste – Modstilling af Wolfgang Iser og Stanley Fishs positioner

Referencer 

Litteraturkritik
Litteratur i 1976
Max Pedersen

Max Pedersen/(Petersen) var en dansk atlet.

Max Pedersen var medlem af Københavns IF og vandt tre danske mesterskaber i 4 x 100 meter. Han løb den første strække på det KIF hold, med Iver H. Iversen, Willy Rasmussen og Kai Hartvig som 1935 satte dansk rekord på distancen med tiden 42,8. Individuellt blev hans bedste DM resultat to bronzemedaljer på 200 meter og en 4.plads 1935, hvor han kun blev slået af hans tre klubkamerater; Hartvig, Rasmussen og Iversen.

Danske mesterskaber 
  1937 4 x 100 meter 44.3
  1936 200 meter 23,0
  1936 4 x 100 meter 43.8
  1935 4 x 100 meter 44.8
  1934 200 meter 23,2

Personlige rekord 
 100 meter: 11,1 1932
 200 meter: 22,4 1936

Eksterne henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 DAF i tal – Max Petersen

Sprintere fra Danmark
Atleter fra Københavns IF
Danskere i 1900-tallet
Jørgen Holgersen

Jørgen Helmuth Holgersen (født 6. april 1917 i København) var en dansk atlet.

Jørgen Holgersen var medlem af Københavns IF og vandt som 18-årig det danske mesterskab på 4 x 400 meter, hvor han løb den anden strække på KIFs hold, med Willy Rasmussen, Louis Lundgreen og Albert Larsen.

Danske mesterskaber 
  1935 4 x 400 meter 3,27,0

Personlige rekord 
 400 meter: 51,0 1941
 800 meter: 2,01,0 1938

Eksterne henvisninger 
 Københavns Idræts-Forening – Københavns Fodsports-Forening 24. oktober 1942 50 Aar. Udgivet i anledning af Københavns Idræts Forenings 50 års jubilæum 24. oktober 1942. Chr. Christiansens bogtrykkeri, København. 1942.
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Sprintere fra Danmark
Atleter fra Københavns IF
Atlanta (højttaler)

Atlanta er en dansk højttalerproducent.

Højtaler

CD 290 
Information fundet på Atlanta CD 290.

CD 290s kabinet måler 87,5 x 29 x 24,5 centimeter (H x B x D), med fire højtalere monteret i kabinettet.

Elektronikvirksomheder i Danmark
Højtalere
Warehouse9

Warehouse9 er en performance art-scene, et kunstgalleri og et socialt rum for queer-miljøet, beliggende i en tidligere stald i Kødbyen i København.

Historie 
Stedet blev grundlagt i 2007 af Jørgen Callesen og Christian van Schijndel. Det er vært for både musik-, kunst-, teater- og natklubsarrangementer.

Økonomi 
Warehouse9 er kunstner-drevet og har modtaget støtte fra Statens Kunstfond siden 2009, hvor projektet fik tilsagn fra fondens visionære idepulje, etableret af Mads Øvlisen.

Begivenheder 
Hver måned præsenterer Warehouse9 en række koncerter, events og udstillinger, ofte af subkulturelt og eksperimenterende tilsnit.

Desuden afholder Warehouse9 festivaler; blandt andet har de siden 2008 stået bag International Performance Art Festival (IPAF), hvor internationale kunstnere er inviteret til at optræde, udstille i stedets to gallerier, lave research, være værter for events og holde kunstner-foredrag.
Blandt de inviterede har været Princess Hans, Penny Arcade, Kris Grey, Eisa Jocson, Narcissister, Juli Apponen, Leman Sevda Daricioglu og Samira Ellagoz.

Warehouse 9 har en international profilog en praksis for kunstnerisk udvikling gennem et Artist-in-residence-program. Besøgende kunstnere har været: Mandy Romero (England), Johanna Jackie Baier (Tyskland), Niko Raes (Belgien), Esther Wilson (England), Tomoko Take (Japan), Jiva Parthipan (England), David Hoyle (England), Leman Sevda Daricioglu (Tyrkiet), Emir Erkaya (Tyrkiet), Mischa Badasyan (Rusland), Xavier de Sousa (Portugal/England) og Andre Neely (Portugal/England).

Referencer

Eksterne henvisninger 
 Warehouse9's hjemmeside
 International Performance Art Festival's hjemmeside

Teatre i Danmark
Spillesteder i København
Kunstmuseer i København
Vesterbro
Baicheng

Baicheng (kinesisk skrift: 白城; pinyin: Báichéng; Wade-Giles: Pái-ch'éng) er en by på præfekturniveau i den nordvestlige del af provinsen Jilin i det nordlige Kina. Baicheng der er en industriby, har et areal på 25,683 km² og en befolkning på 2.030.000 mennesker (2007).

Historie 
Baicheng blev et amt i 1904. Frem til da hed det Jing'an. I 1914 fik det som nyt navn Tao'an og i 1950 fik det så navnet Baicheng, som på kinesisk betyder «Hvid by». Navnet Baicheng er fra det mongolske navn, Chaghanhot, som også betyder den hvide by. 

Baicheng var tidligere del af provinsen Heilongjiang, men blev overført til Jilin da den blev bypræfektur.

Administrative enheder 
Bypræfekturet Baicheng har jurisdiktion over et distrikt (区 qū), 2 byamter (市 shì) og 2 amter (县 xiàn).

Trafik 
Kinas rigsvej 302 løber gennem området. Den går fra Hunchun i provinsen Jilin til Ulanhot i Indre Mongoliet.

Bypræfekturer i Jilin
Wikingturm

Wikingturm (på dansk Vikingtårn) er et markant højhus i det nordlige Tyskland, beliggende i byen Slesvig. Det ottekantede tårn har 28 etager og en højde på cirka 85 meter . Tårnet ligger cirka 500 meter sydøst for Gottorp Slot i bydelen Frederiksberg i bunden af Slien. Bygningen indeholder i alt 241 lejligheder. I den øverste etage befinder sig et restaurant, hvorfra besøgende kan nyde udsigten over Slien. Ved siden af bygningen findes et større lystbådehavn. Vikingtårnet er designet af Horst-Günther Hisam fra Sild, som optrådte både som arkitekt og investor.

Bygningen blev opført i årene 1970 til 1974. For at kunne opføre tårnet måtte op til 30 meter lange pæler bænkes ned i fjordens slik. Desuden blev grundvandsniveauet omkring byggepladsen sænket med op til 2 meter. Vikingtårnet var i begyndelsen konciperet som hotelbygning med tilknyttede fritidsfaciliteter. Men midt under opførelsen gik investoren Horst-Günther Hisam konkurs. I stedet blev faciliter omdannet til apartments. I november 1977 flyttede de første ind.

Planerne om at bygge et højhus i et historisk følsomt område mellem Slesvigs gamle by og Hedeby mødte stærk modstand blandt den lokale befolkning og førte til mange protester.

Referencer

Eksterne henvisninger
Billeder af Vikingtårnet 

Slesvig by
Bygninger, konstruktioner og anlæg i Tyskland
Wil Wheaton

Richard William "Wil" Wheaton III (født 29. juli 1972 i Burbank, Californien) er en amerikansk skuespiller og forfatter. Han er kendt for sin rolle i den amerikanske tv-serie Star Trek: The Next Generation, hvor han spiller Wesley Crusher. Han gæsteoptræder desuden i The Big Bang Theory, Eureka og internetserien The Guild.

Eksterne henvisninger 

 
 
 Wil's Typepad weblog – aka WWdN: In Exile
 Wil's Reddit weblog – Posts about various topics he chooses to join discussions in.
 Wil's website – Wil Wheaton Dot Net

Skuespillere fra USA
Faglitterære forfattere fra USA
Bloggere
Pokerspillere fra USA
Baishan

Baishan (kinesisk skrift: 白山; pinyin: Báishān; Wade-Giles: Pái-shān) er en by på præfekturniveau i den sydøstlige del af provinsen Jilin i Folkerepublikken Kina. Baishan har et areal på 17.485 km² og ca. 1,29 millioner indbyggere (2007). 

Frem til marts 1994 hed præfekturet Hunjiang.

Floden Yalu udgør præfekturets sydgrænse, og den danner grænse til Nord-Korea.

Administrative enheder 
Bypræfekturet Baishan har jurisdiktion over 2 distrikter (区 qū), et byamt (市 shì), 2 amter (县 xiàn) og et autonomt amt (自治县 zìzhìxiàn).

Trafik 
Kinas rigsvej 201 fører gennem området. Den begynder i Hegang i provinsen Heilongjiang og fører via blandt andet Mudanjiang og Dandong mod syd til Liaodonghalvøen til Lüshunkou/Dalian.

Bypræfekturer i Jilin
Erik Pontoppidan (læge)

Erik Jansen Pontoppidan (født 16. juni 1847 i Ribe, død 21. november 1919 i København) var en dansk venerolog. Far til Børge Pontoppidan, Inger Pontoppidan, Holger Pontoppidan og Eiler Pontoppidan

Pontoppidan, der blev cand. med. 1872, dr.med. 1876 med en afhandling Om Lupus, var kommunelæge på Sankt Thomas 1876—81 og nedsatte sig i København som venerolog 1882.

Han var reservelæge ved Kommunehospitalets afdeling IV 1882—85 og var 1887—1903 visiterende læge ved politiet, blev titulær professor 1903, og udnævntes 1904 til overlæge ved Vestre Hospital.

Pontoppidan har skrevet en del bøger og mange afhandlinger. Blandt disse sidste står Om offentlige Foranstaltninger mod Syfilis (1899), som et varmt indlæg i prostitutionsstriden. Han var medstifter af Dansk Forening til Kønssygdommenes Bekæmpelse (1902).

Han var, i det mindste i sine senere år, en ivrig forkæmper for afskaffelsen af visitationskontrollen af byens offentlige kvinder. Dette kom sig deraf, at denne ikke kunde tjene til at udrydde smittefaren, navnlig ikke ved gonorré.
Bror til Henrik, Morten og Knud Pontoppidan.

Eksterne henvisninger 
 

Læger fra Danmark
Personer fra Ribe
Erik
Danskere i 1800-tallet
Danskere i 1900-tallet
Personer i Dansk Biografisk Leksikon
Titulære professorer fra Danmark
Personer i Kraks Blå Bog (afdøde)
Daniel Frederik Løwener

Daniel Frederik Løwener (29. marts 1805 i København – 26. juni 1873) var en dansk industridrivende.

Han var født i København, hvor hans fader, Christopher Løwener, var snedkermester; moderen var Christine f. Palle. Han lærte snedkeriet hos faderen og uddannede sig derpå som billedskærer
og tegner. 1826-28 byggede han sammen med en broder en del ejendomme i det sydlige Norge. Derefter overtog han faderens snedker- og ligkisteforretning og drev den, til han 1837 anlagde et lille jernstøberi, som han væsentlig udvidede i 1840, og som, da han 1857 afstod det til en søn (V. Løwener) og en mangeårig medarbejder (C.J. Mørck), beskæftigede mellem 150 og 200 mand. Han døde 26. juni 1873.Han var 3 gange gift: 1. gang med Sophie f. Hjelm, 2. med Julie f. Klinghammer og 3. med Frina f. Sherg.

Kilder 
 C. Nyrop, "Løwener, Daniel Frederik", i: C.F. Bricka (red.), Dansk Biografisk Lexikon, København: Gyldendal 1887-1905.
 Rawert, Danmarks industrielle Forhold, s. 165.

Danskere i 1800-tallet
Personer fra København
Håndværkere fra Danmark
Fabrikanter fra Danmark
Personer i Dansk Biografisk Leksikon
Billedskærere fra Danmark
Snedkere fra Danmark
Yalu

Yalu (鸭绿江, pinyin: Yālǜjiāng) eller koreansk: Amnokgang eller Amnok, er en grænseflod mellem Folkerepublikken Kina og Nord-Korea.

Den har sit udspring 2.500 meter over havet ved Paektubjerget i Changbaibjergene og løber efter 790 kilometer ud i det Gule Hav mellem den kinesiske by Dandong og den koreanske by Sinŭiju. De vigtigste bifloder er Changjin-gang, Hŏch'ŏn-gang og Tongro-Gang. Floden har et afvandingsområde på 31.739 km².

I Sakchu ovenfor Sinŭiju er der på koreansk side blevet bygget et af Asiens største vandkraftværker, Supung-dæmningen, der er 100 meter høj og over 850 meter lang.

Den eneste bro som ikke blev ødelagt under Koreakrigen krydser mellem Sinŭiju og Dandong og kaldes i dag Den kinesisk-koreanske venskabsbro.

Referencer 
 Kilde: Atlas of Korea, Sung Ji Mun Hwa Co. Ltd, Gyeonggi, 2008 , 93980

Vandløb i Kina
Jilin
Vandløb i Nordkorea
Brønnums Maskinfabrik

Brønnums Maskinfabrik A/S var en dansk maskinfabrik beliggende i Holmbladsgade 47 på Amagerbro i København. Det store fabriksanlæg blev revet ned i 1979 og er nu erstattet af boligbyggeriet Støberigården.

Historie
Virksomhedens historie kunne føres tilbage til firmaet D. Løwener & Co., Maskinfabrik og Jernstøberi, grundlagt 22. september 1838 på Christianshavn, Overgaden oven Vandet 6 af Daniel Frederik Løwener. 1876 flyttedes støberiet til Køhlersvej i Sundby, nu Holmbladsgade. En søn af grundlæggeren udtrådte af firmaet omkring 1890 og dannede maskinfirmaet V. Løwener, og den 8. november 1890 omdannedes fabriken til A/S Christianshavns Jernstøberi og Maskinværksteder med fabrikation af kakkelovne, komfurer, bygningsstøbegods, kedler og beholdere samt centralvarmeanlæg. I 1897 ophævedes aktieselskabet, og virksomheden fortsattes som personligt firma under navnet: Christianshavns Jernstøberi og Maskinværksteder, Ludv. Brønnum. Samtidig overtoges fabrikationen efter firmaet A.H. Tønderings Jernstøberi, med skibskomfurer som speciale, og værkstederne flyttedes til støberiets grund i Holmbladsgade 47.
.

Efter Ludvig Brønnums død i 1902 overtoges ledelsen af sønnen, civilingeniør Egil Brønnum (f. 23. maj 1875), og 1. maj 1906 indgik virksomheden under De Forenede Jernstøberier A/S med E. Brønnum som direktør i Holmbladsgade. Den 1. juli 1932 flyttede A/S De Forenede Jernstøberier en del af produktionen til Frederiksværk og overdrog samtidig maskinværkstederne i Holmbladsgade med tilhørende produktion af modeller til et selvstændigt aktieselskab, Brønnums Maskinfabrik, med E. Brønnum som direktør. Den 1. januar 1950 tiltrådte fabrikant Svend Heineke som adm. direktør og civilingeniør E.H. Nordvad som direktør. Fabrikationen omfattede restaurationskomfurer, skibskomfurer samt kogegryder og køkkenanlæg m. m. for gas, olie, kul, damp og elektricitet. Virksomheden, der en overgang også drev Kerteminde Jernstøberi, gik konkurs 1997.

Anlægget blev i 1960'erne overdraget til J. Chr. Jensen's Galvaniserings-Etablissement, der lå her indtil 1970'erne. Det store fabriksanlæg i Holmbladsgade var opført i 1870'erne i gule mursten i rundbuestil.

Støberigården
Anlægget blev revet ned 1979, og 10. juni 1983 nedlagte overborgmester Egon Weidekamp grundstenen til boligbyggeriet Støberigården, der rejste sig på grunden 1983-84 for boligselskabet VIBO. Anlægget rummer også en kommunal vuggestue, og da det i 1987 kommer frem, at grunden er stærkt forurenet, og at kommunen har undervurderet forureningen, lukker institutionen og grunden renses.

Kilder 
 Danmarks ældste forretninger 1100-1911, Kraks Forlag 1950
 Omtale hos Jørgen Grandt

Maskinfabrikker i Danmark
Danske virksomheder etableret i 1838
Amagerbro
Tidligere virksomheder i København
Ophørt i 1997
Forsvundne bygninger, konstruktioner og anlæg i København
J. Chr. Jensen's Galvaniserings-Etablissement

J. Chr. Jensen's Galvaniserings-Etablissement var en dansk galvaniseringsanstalt på Holmbladsgade 39-47, Amagerbro i København. Firmaet var grundlagt i 1870 af brødrene Johan Chr. Jensen (1845-1914) og Niels Jensen (1848-1926). I 1937 indregistreredes Danske Galvaniserings-Fabrikker, Københavns Fortinneri, Københavns Kromfornikleri, Københavns Cadmierings Anstalt, Dansk Metalsprøjteri og i 1950 indregistreredes Dansk Prodor Glas. Virksomhedens nuværende indehaver var fabrikant H. Busch-Jensen (f. 1889), som indtrådte som medindehaver i 1922 og overtog virksomheden som eneindehaver i 1937.

Firmaet eksisterede indtil 1970'erne. Det store fabriksanlæg i Holmbladsgade var opført i 1870'erne i gule mursten i rundbuestil for Brønnums Maskinfabrik. Anlægget blev revet ned 1979, og 10. juni 1983 nedlagte overborgmester Egon Weidekamp grundstenen til boligbyggeriet Støberigården, der rejste sig på grunden 1983-84 for boligselskabet VIBO. Anlægget rummer også en kommunal vuggestue, og da det i 1987 kommer frem, at grunden er stærkt forurenet, og at kommunen har undervurderet forureningen, lukker institutionen og grunden renses.

Kilder 
 Danmarks ældste forretninger 1100-1911, Kraks Forlag 1950
 Omtale hos Jørgen Grandt

Danske virksomheder etableret i 1870
Amagerbro
Tidligere virksomheder i København
Forsvundne bygninger, konstruktioner og anlæg i København
Theo Albrecht

Theodor Paul "Theo" Albrecht (født 28. marts 1922, død 24. juli 2010) var en tysk erhvervsmand, der i 2010 var placeret som nummer 31 på Forbes' liste over verdens rigeste personer med en formue på 16,7 milliarder dollars. Han var ejer af supermarkedskæden Aldi Nord (herunder de danske butikker) samt Trader Joe's i USA, mens hans bror Karl Albrecht ejer Aldi Süd. De to grene stammer fra familieforetagendet Aldi (Albrecht Discount) etableret i 1946; det oprindelige Aldi blev opdelt i de to grene i 1960.

Theo Albrecht var en meget privat person, og man kender ikke meget til hans privatliv. Det mest opsigtsvækkende i hans liv set fra et offentligt synspunkt var, at han i 1971 blev kidnappet i sytten dage. Han blev løskøbt for en sum af 7 millioner D-mark.

Noter 

Erhvervsfolk fra Tyskland
Tyskere i 1900-tallet
Tyskere i 2000-tallet
Milliardærer
Den kinesisk-koreanske venskabsbro

Den kinesisk-koreanske venskabsbro (kinesisk skrift: 中朝友誼橋; hangul: 조중우의교) knytter Dandong i Kina sammen  med Sinŭiju i Nordkorea. Broen der er 940 meter lang, krydser floden Yalu og både biler og tog kan passere. Fodgængere er forbudt. Nutidens navn er fra 1990, da den blev omdøbt fra Yalu-broen.

Den ældste af de to broer på stedet blev bygget mellem maj 1909 og oktober 1911. Denne blev bombet og skadet på den nordkoreanske side af grænsen under Koreakrigen i 1950 og i 1951 i et forsøg på at hindre at kinesiske soldater i at få adgang til Korea. Broen står i dag som da den blev bombet. Den er i dag en af seværdighederne på stedet, med platforme med kikkerter hvor man kan se ind i Nordkorea. Den nye bro blev konstrueret af den japanske okkupationsmagt i Kina og Korea mellem april 1937 og maj 1943 og blev også skadet under Koreakrigen, men blev repareret efter krigen. 

Tog mellem Kina og Nord-Korea trafikerer broen daglig, og grænsen er relativt åben, blandt andet fordi broen er en af de få bilveje som knytter Nordkorea til omverdenen. 

Broer i Kina
Broer i Nordkorea
Grænser
Jilin (by)

Jilin (kinesisk skrift: 吉林; pinyin: Jílín; Wade-Giles: Chí-lín) er en by på præfekturniveau beliggende centralt i provinsen Jilin i det nordøstlige Kina. 
Præfekturet har et areal på 27.722 km² og en befolkning på 4.320.000 (2007).

Jilin ligger ved floden Songhua, og har flodhavn. Byen er et jernbaneknudepunkt i området, og er et handels- og industricenter. Her er stor kemisk industri og cellulose- og papirfabrikker. Der produceres eller raffineres også olie, kunstgødning, cement, tømmer og sukker. Jilin var hovedstaden i provinsen af samme navn frem til 1954.

Historie 
Jilin ble grundlagt under Qing-dynastiet som garnisonsby i 1673. I 1913 fik den jernbaneforbindelse til Changchun. 

Under det japanske styre mellem 1931 og 1945 blev der bygget meget sværindustri i byen.

Administrative enheder 
Bypræfekturet Jilin har jurisdiktion over 4 distrikter (区 qū), 4 byamter (市 shì) og et amt (县 xiàn).

Trafik 
Kinas rigsvej 202 går gennem området. Den begynder i Heihe i provinsen Heilongjiang, passerer gennem Harbin og Shenyang, og ender i Dalian ved det Gule Hav.

Kinas rigsvej 302 går gennem området. Den går fra Hunchun i provinsen Jilin til Ulanhot i Indre Mongoliet.

Bypræfekturer i Jilin
Spøgelsesdetektiven

Spøgelsesdetektiven er en roman i fantasygenren af forfatteren Merlin P. Mann, og første bog om drengen Theodor Bastian.

Handling 
Natten til sin 12-års fødselsdag vågner Theodor op på en fremmed borg. Fæstningen har ingen vinduer, og den eneste vej du går igennem en ufremkommelig, kold tåge.

Forvalteren på borgen fortæller Theodor, at han er død. Han er kommet til Mellemlandet, hvor mennesker ender, hvis de farer vild i tågen mellem Jorden og den anden verden. Theodor har det nu mere, som om han er faret vild i et mareridt og husker intet om, at han skulle være død – han lå jo bare i sin seng og glædede sig til sin fødselsdag.

Snart får han dog andet at tænke på, for der er bud efter ham i både menneskeverdenen, hvor pigen Amalie har desperat brug for hans hjælp og i Mellemlandet, hvor han optages på Spøgelsesdetektivskolen og bliver sendt ud på alverdens mærkværdige missioner.

Fantasy
Litteratur i 2008
Romaner fra Danmark
Baalbek

Baalbek er en by i Libanon beliggende i Bekaa-dalen i 1.170 m højde, øst for Litani-floden. Byen, der nu har  indbyggere, er specielt kendt for et meget omfattende tempelruinområde med fine detaljer stammende fra romertiden, hvor byen var kendt som Heliopolis. Tempelområdet er det mest omfattende minde fra romertiden i Libanon og på UNESCO's verdensarvsliste.

Referencer

Eksterne henvisninger 

Byer i Libanon
Balthasar Münter (Holmens provst)

Balthasar Münter (født 14. februar 1794 i København, død 26. februar 1867 sammesteds) var en dansk præst, søn af biskop Friederich Münter og bror til Theodor Münter. 

Balthasar Münter blev student i 1811 (privat dimitteret) og tog derefter den teologiske eksamen med udmærkelse i 1817. Da han i 1823 kom hjem efter en større udlandsrejse, blev han samme år 2. residerende kapellan ved Holmens Kirke. Han tjente ved Holmens Kirke resten af livet, fra 1835 som 1. residerende kapellan og fra 1849 som sognepræst og provst. Tillige blev han hofprædikant (1828) og kongl. konfessionarius (1861)

Münter var desuden lærer ved Pastoralseminariet (fra 1837), medlem af Bibelselskabets direktion og overdirektør for de massmannske søndagsskoler med mere. 

At Münter blev meget kendt i København, skyldtes ud over alle disse hverv hans virksomhed som præst og sjælesørger. Han var gennem en lang periode en af hovedstadens mest ansete præster. Hans personlighed blev beskrevet med ordene ydmyghed, troskyldighed, hjertelighed, gudsfrygt og kristelig alvor. Disse egenskaber gjorde ham meget skattet af både høje og lave, gamle og unge, i skriftestolen og blandt konfirmander.

Ved 300-årsfesten for reformationen erhvervede han sig doktorgraden i teologi. Af skriftlige materialer udgav han nogle prædikener og taler, hvorfor han ikke har sat sig de store spor i nutidens kirkeliv. Han udgav 1857 en andagtsbog: Christelig Andagtsbog til Brug i Orlogs- og Koffardifarten, som blev populær.

I 1828 blev han Ridder og 1862 Kommandør af 2. grad af Dannebrog. 1840 blev han Dannebrogsmand og fik 1864 rang med biskopper.

Han er begravet på Holmens Kirkegård.

Gengivelser 
Portrætmaleri af Andreas Herman Hunæus 1854 (Holmens Kirke), litograferet af kunstneren selv 1859. Blyantstegning af J.L. Lund (Det Kongelige Bibliotek). Buster af Christian Thielemann 1839 og F.C. Stramboe 1860. Silhouet (Frederiksborgmuseet). Portrætteret på J.V. Gertners maleri af Christian VIII's kroning (De Danske Kongers Kronologiske Samling); endvidere på mindeblad over Frederik VII's død og på billedet af Frederik (VIII')s og prinsesse Alexandras konfirmation. Tegning af Wilhelm Marstrand (Frederiksborgmuseet). Litografi af Edvard Lehmann 1838 efter maleri af J.L. Lund og fra F.E. Bording 1865. Silhouet i træsnit 1853. Xylografi efter tegning af Henrik Olrik.

Kilder

Eksterne henvisninger 
 

 

Provster fra Danmark
Teologer fra Danmark
Kommandører af Dannebrog
Faglitterære forfattere fra Danmark
Kongelige konfessionarii fra Danmark
Titulære biskopper fra Danmark
Dansksprogede forfattere fra Danmark
Danskere i 1800-tallet
Personer fra København
Balthasar 2